title: Regulamentul de punere în aplicare (UE) 2021/1751 al Comisiei din 1 octombrie 2021 de stabilire a standardelor tehnice de punere în aplicare a Directivei 2014/59/UE a Parlamentului European și a Consiliului în ceea ce privește formatele și modelele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie (Text cu relevanță pentru SEE)

text:
                  4.10.2021

                  RO

                  Jurnalul Oficial al Uniunii Europene

                  L 349/5

         REGULAMENTUL DE PUNERE ÎN APLICARE (UE) 2021/1751 AL COMISIEI
         din 1 octombrie 2021
         de stabilire a standardelor tehnice de punere în aplicare a Directivei 2014/59/UE a Parlamentului European și a Consiliului în ceea ce privește formatele și modelele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (1), în special articolul 55 alineatul (8) al treilea paragraf,
         întrucât:

                     (1)

                     Articolul 55 alineatul (1) din Directiva 2014/59/UE prevede că, în anumite condiții, statele membre trebuie să le solicite instituțiilor și entităților menționate la articolul 1 alineatul (1) literele (b), (c) și (d) din directiva respectivă să includă o clauză contractuală prin care contrapartea la un acord sau instrument care creează o datorie recunoaște că datoria respectivă poate face obiectul competențelor de reducere a valorii contabile și de conversie.

                     (2)

                     Articolul 55 alineatul (2) primul paragraf din Directiva 2014/59/UE le impune statelor membre să se asigure că, în cazul în care o astfel de instituție sau entitate constată că este imposibil, din punct de vedere juridic sau din motive de altă natură, să se includă o astfel de clauză („constatarea imposibilității recunoașterii contractuale”), instituția sau entitatea respectivă îi notifică autorității de rezoluție această constatare.

                     (3)

                     Comisia trebuie să adopte standarde tehnice de punere în aplicare prin care să specifice formate și modele uniforme pentru astfel de notificări către autoritățile de rezoluție.

                     (4)

                     Formatele și modelele uniforme pentru notificările de constatare a imposibilității recunoașterii contractuale ar trebui concepute astfel încât să asigure o evaluare semnificativă și uniformă a acestei constatări de către autoritățile de rezoluție din întreaga Uniune.

                     (5)

                     Pentru a îmbunătăți calitatea datelor și a asigura comparabilitatea, elementele de date prevăzute în modelele de notificare ar trebui să fie conforme cu modelul unic privind punctele de date. Utilizarea modelului unic privind punctele de date este o practică larg răspândită în raportarea în scopuri de supraveghere. Modelul unic privind punctele de date ar trebui să constea într-o reprezentare structurală a elementelor de date și să identifice toate conceptele economice relevante pentru notificarea uniformă a constatării imposibilității recunoașterii contractuale.

                     (6)

                     Pentru a proteja calitatea, coerența și acuratețea elementelor de date notificate, elementele de date ar trebui să facă obiectul unor norme comune de validare.

                     (7)

                     Dată fiind natura lor, normele de validare și definițiile punctelor de date se actualizează cu regularitate pentru a se asigura conformitatea acestora, în orice moment, cu cerințele aplicabile în materie de reglementare, analiză și tehnologie a informației. Ar trebui stabilite criterii calitative stricte pentru modelul unic detaliat privind punctele de date și pentru normele de validare comune detaliate care vor fi publicate în format electronic de către Autoritatea Bancară Europeană pe site-ul său web.

                     (8)

                     Prezentul regulament se bazează pe proiectul de standarde tehnice de punere în aplicare transmis Comisiei de Autoritatea Bancară Europeană.

                     (9)

                     Autoritatea Bancară Europeană a organizat consultări publice deschise cu privire la proiectul de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (2),

               ADOPTĂ PREZENTUL REGULAMENT:

            Articolul 1
            Informațiile care trebuie furnizate într-o notificare de constatare a imposibilității recunoașterii
            În scopul efectuării unei notificări în conformitate cu articolul 55 alineatul (2) primul paragraf din Directiva 2014/59/UE, instituția sau entitatea menționată la articolul 1 alineatul (1) litera (b), (c) sau (d) din directiva respectivă transmite autorității de rezoluție informațiile specificate în modelele prevăzute în anexa I. Aceste modele se completează în conformitate cu instrucțiunile prevăzute în anexa II.

            Articolul 2
            Formatul de transmitere a informațiilor

               (1)   Instituțiile și entitățile menționate la articolul 1 alineatul (1) litera (b), (c) sau (d) din Directiva 2014/59/UE transmit informațiile menționate la articolul 1 din prezentul regulament în formatele și modurile de prezentare specificate de autoritatea de rezoluție relevantă pentru schimbul de date.

               (2)   Atunci când transmit informațiile menționate la articolul 1 din prezentul regulament, instituțiile și entitățile menționate la articolul 1 alineatul (1) litera (b), (c) sau (d) din Directiva 2014/59/UE respectă definițiile punctelor de date incluse în modelul unic privind punctele de date menționat în anexa III și normele de validare menționate în anexa IV.

            Articolul 3
            Intrare în vigoare și aplicare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 octombrie 2021.

                  Pentru Comisie

                  Președintele

               Ursula VON DER LEYEN

            (1)  JO L 173, 12.6.2014, p. 190.

            (2)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

            ANEXA I

                           N 00.01 - Identificarea notificării

                           Coloane

                        Identificare

                        0010

                           Rânduri

                        Codul de identificare a notificării

                        0010

                        Data notificării

                        0020

                        Tipul de notificare

                        0030

                        Data de referință pentru modelele N01.01 și N01.02

                        0040

                        Data de referință pentru modelul N02.00

                        0050

                        Moneda aplicabilă

                        0060

                        Denumirea instituției sau a entității

                        0070

                        Cod

                        0080

                        Tipul de cod

                        0090

                        Persoana de contact

                        0100

                        E-mail

                        0110

                        Telefon

                        0120

                           N 01.01 – Imposibilitatea recunoașterii contractuale a recapitalizării interne pe contracte/instrumente

                           Tipul notificării

                           CODUL DE IDENTIFICARE A DATORIEI

                           MODIFICARE SUBSTANȚIALĂ?

                           DATA SCADENȚEI FINALE

                           REÎNNOIBIL?

                           FRECVENȚA REÎNNOIRII

                           CONTRACT/INSTRUMENT

                           IMPOSIBILITATE

                           CONTRAPARTE

                           DESCRIERE

                           TIPUL DATORIEI

                           LEGISLAȚIA APLICABILĂ

                           RANGUL ÎN CAZ DE INSOLVENȚĂ ÎN TEMEIUL LEGISLAȚIEI ȚĂRII TERȚE

                           RANGUL ÎN CAZ DE INSOLVENȚĂ ÎN STATUL MEMBRU DE ÎNREGISTRARE

                           VALOAREA NOMINALĂ ÎN MONEDA ORIGINALĂ PRINCIPALĂ

                           MONEDA ORIGINALĂ PRINCIPALĂ

                           VALOAREA NOMINALĂ ÎN MONEDA LOCALĂ

                           CONDIȚII

                           CATEGORIE

                           MOTIVE PENTRU ÎNDEPLINIREA CONDIȚIILOR

                           AVIZ JURIDIC?

                           DENUMIRE

                           COD

                           TIPUL DE COD

                           CODUL NAȚIONAL

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 – Imposibilitatea recunoașterii contractuale a recapitalizării interne pe categorii

                           CATEGORIE

                           VALOAREA TOTALĂ A DATORIILOR ÎN MONEDA LOCALĂ DIN CATEGORIA ÎN CAUZĂ

                           MOTIVE PENTRU RESPECTAREA CATEGORIILOR/CONDIȚIILOR

                           RANGUL ÎN CAZ DE INSOLVENȚĂ

                           NUMĂRUL DE DATORII SUBIACENTE

                        0010

                        0020

                        0030

                        0040

                        0050

                           N 02.00 – Categoriile de datorii în caz de insolvență

                           RANGUL ÎN CAZ DE INSOLVENȚĂ

                           VALOAREA RESTANTĂ A TUTUROR DATORIILOR CU RANGUL SPECIFICAT

                           VALOAREA NOMINALĂ A TUTUROR DATORIILOR NOTIFICATE ÎN PREZENT AUTORITĂȚII DE REZOLUȚIE

                           DIN CARE: EXCLUSE DE LA RECAPITALIZAREA INTERNĂ

                           DIN CARE: DATORII REGLEMENTATE DE LEGISLAȚIA UNEI ȚĂRI TERȚE

                           DIN CARE: NEINCLUZÂND RECUNOAȘTEREA CONTRACTUALĂ

                           DIN CARE: NOTIFICATE ÎN PREZENT AUTORITĂȚII DE REZOLUȚIE

                        0010

                        0020

                        0030

                        0040

                        0050

                        0060

                        0070

            ANEXA II
            Instrucțiuni de completare a notificării de constatare a imposibilității recunoașterii contractuale a competențelor de reducere a valorii contabile și de conversie
            PARTEA I: INSTRUCȚIUNI GENERALE
            Prezenta anexă conține instrucțiuni pentru notificarea de către o instituție sau o entitate a faptului că a constatat imposibilitatea recunoașterii contractuale a competențelor de reducere a valorii contabile și de conversie.
            Fiecare notificare se poate referi la mai multe contracte/instrumente și/sau la mai multe categorii de datorii (dacă este cazul) care îndeplinesc condițiile privind imposibilitatea recunoașterii contractuale a recapitalizării interne, astfel cum se prevede la articolul 55 alineatul (2) primul paragraf din Directiva 2014/59/UE.
            O instituție sau o entitate poate furniza documente justificative suplimentare, inclusiv un aviz juridic sau o copie a contractului, în cazul în care acest lucru este considerat adecvat. Autoritatea de rezoluție relevantă decide modul în care trebuie furnizate aceste documente justificative suplimentare.
            În cazul în care un câmp de informații prevăzut în prezenta anexă nu se aplică unui anumit tip de contract, iar instituția sau entitatea demonstrează acest lucru autorității de rezoluție, instituția sau entitatea în cauză nu trebuie să furnizeze informațiile enumerate în câmpul respectiv.
            1.   Structura notificării

            Informațiile din notificare trebuie furnizate prin completarea următoarelor modele prevăzute în anexa I:

                        (a)

                        „Identificarea notificării” (N00.01), care se utilizează pentru a furniza informații privind identificarea notificării în sine și a instituției sau a entității care transmite notificarea autorității de rezoluție;

                        (b)

                        „Imposibilitatea recunoașterii contractuale a recapitalizării interne pe contracte/instrumente” (N01.01), care se utilizează pentru a furniza informații privind datoriile care îndeplinesc condițiile privind imposibilitatea recunoașterii contractuale a recapitalizării interne, astfel cum se prevede la articolul 55 alineatul (2) primul paragraf din Directiva 2014/59/UE;

                        (c)

                        „Imposibilitatea recunoașterii contractuale a recapitalizării interne pe categorii” (N01.02), care se utilizează pentru a furniza informații cu privire la categoriile de datorii care îndeplinesc condițiile privind imposibilitatea recunoașterii contractuale a recapitalizării interne, în cazul în care autoritatea de rezoluție relevantă consideră că este necesar să precizeze categoriile de datorii, astfel cum se prevede la articolul 55 alineatul (7) din Directiva 2014/59/UE;

                        (d)

                        „Categoriile de datorii în caz de insolvență” (N02.00), care se utilizează pentru a furniza informații cu privire la rangul datoriilor în conformitate cu legislația națională în materie de insolvență, în sensul articolului 55 alineatul (2) al cincilea paragraf din Directiva 2014/59/UE.

                  2.   Perimetrul de consolidare

            Notificarea se transmite de către instituții și entități pe bază individuală.
            PARTEA A II-A: INSTRUCȚIUNI SPECIFICE MODELELOR
            3.   N00.01 – Identificarea notificării

            3.1.   Instrucțiuni pentru fiecare rând

                        Rânduri

                        Instrucțiuni

                        0010

                           Codul de identificare a notificării

                        Fiecare notificare trebuie să aibă un cod unic de identificare furnizat de instituția sau entitatea care transmite notificarea.
                        Codul de identificare al notificării corespunde fiecărei notificări [transmiteri de informații], nu fiecărei datorii sau categorii. O notificare permite includerea oricât de multor datorii sau categorii, după cum este relevant la momentul notificării.
                        Instituția sau entitatea precizează codul de identificare a notificării, care este unic pentru fiecare notificare.

                        0020

                           Data notificării

                        Instituțiile și entitățile indică data la care notificarea a fost trimisă autorității de rezoluție.

                        0030

                           Tipul notificării
                            (1)

                        Instituțiile și entitățile indică tipul de elemente care sunt notificate în respectiva transmitere de informații, după cum urmează:

                                    (a)

                                    numai contracte/instrumente (se utilizează numai modelul N01.01);

                                    (b)

                                    numai categorii de datorii (se utilizează numai modelul N01.02);

                                    (c)

                                    atât contracte/instrumente, cât și categorii de datorii (se utilizează atât modelul N01.01, cât și modelul N01.02 pentru aceeași notificare).

                        0040

                           Data de referință pentru modelele N01.01 și N01.02

                        Instituțiile și entitățile indică data de referință pentru informațiile din modelele de notificare N01.01 și N01.02.

                        0050

                           Data de referință pentru modelul N02.00

                        Instituțiile și entitățile indică data de referință pentru informațiile din modelul N02.00.

                        0060

                           Moneda aplicabilă

                        Instituțiile și entitățile indică moneda de referință a cuantumurilor din modelul N01.01, coloana 0130, din modelul N01.02, coloana 0020 și din modelul N02.00.
                        Această valoare se referă la moneda oficială a statului membru în care este înregistrată instituția care transmite notificarea. Valoarea trebuie să respecte codul alfabetic ISO 4217.

                        0070

                           Denumirea instituției sau a entității

                        Denumirea instituției sau a entității care transmite notificarea.

                        0080

                           Cod

                        Codul instituției sau al entității care transmite notificarea. Pentru instituții, codul este identificatorul alfanumeric format din 20 de cifre al entității juridice (codul LEI). Pentru alte entități, codul este codul LEI alfanumeric format din 20 de cifre sau, în cazul în care acesta nu este disponibil, un cod conform unei codificări uniforme aplicabile în Uniune sau, în cazul în care un astfel de cod nu este disponibil, un cod național.
                        Codul trebuie să fie același cu codul raportat pentru aceeași instituție sau entitate în temeiul Regulamentului de punere în aplicare (UE) 2018/1624 al Comisiei (2). Câmpul corespunzător codului trebuie să conțină întotdeauna o valoare.

                        0090

                           Tipul de cod

                        Instituția sau entitatea specifică tipul de cod raportat în coloana 0080, indicând „Codul LEI” sau „Alt cod decât codul LEI”. Tipul de cod trebuie să aibă întotdeauna una dintre cele două valori.

                        0100

                           Persoana de contact

                        Instituțiile și entitățile indică numele unei persoane care poate fi contactată în cazul în care autoritatea de rezoluție are nevoie de clarificări cu privire la notificare.

                        0110

                           E-mail

                        Instituțiile și entitățile indică adresa de e-mail a persoanei menționate pe rândul 0100 – „Persoana de contact”.

                        0120

                           Telefon

                        Instituțiile și entitățile indică numărul de telefon al persoanei menționate pe rândul 0100 – „Persoana de contact”.

                  4.   N01.01 – Imposibilitatea recunoașterii contractuale a recapitalizării interne pe contracte/instrumente

            4.1.   Observații generale

            Modelul N01.01 se utilizează pentru transmiterile de informații privind notificarea unor contracte individuale. Modelul N01.01 permite transmiterea de informații referitoare la mai multe contracte în cadrul aceleiași notificări. Acest model se utilizează pentru notificarea următoarelor elemente:

                        (a)

                        contracte/instrumente care creează noi datorii: contracte/instrumente care nu au fost notificate anterior autorității de rezoluție;

                        (b)

                        contracte/instrumente de modificare a unor datorii existente: în cazul în care contractul sau instrumentul pentru datoriile existente a fost notificat anterior autorității de rezoluție și a fost evaluat ca îndeplinind o condiție privind imposibilitatea recunoașterii, contractele sau instrumentele de modificare trebuie să aibă același cod de identificare a datoriei (coloana 0010) ca cele notificate anterior, iar coloanele rămase trebuie completate numai dacă au suferit modificări. Coloana 0020, „Modificare substanțială?”, se completează, dacă este cazul, numai pentru contractele care modifică datorii existente;

                        (c)

                        elemente extrabilanțiere: instituțiile și entitățile precizează rangul în caz de insolvență al datoriei care s-ar materializa în momentul activării elementului extrabilanțier.

                  În cazul în care datele nu sunt disponibile sau nu se aplică, instituțiile și entitățile nu trebuie să completeze următoarele coloane: 0020, 0030, 0050, 0090, 0130, 0150 și 0210.
            4.2.   Instrucțiuni privind fiecare coloană

                        Coloane

                        Referințe juridice și instrucțiuni

                        0010

                        CODUL DE IDENTIFICARE A DATORIEI
                        Codul de identificare a datoriei este un identificator unic generat de instituția sau entitatea care transmite notificarea și trebuie utilizat în toate notificările pentru a identifica fiecare datorie. Instituția sau entitatea poate utiliza codul intern al datoriei.

                        0020

                        MODIFICARE SUBSTANȚIALĂ?
                        Acest câmp se completează numai pentru contractele/instrumentele care modifică datorii existente. Instituția sau entitatea care transmite notificarea indică dacă modificările datoriei existente sunt considerate substanțiale.
                        Instituțiile și entitățile utilizează trebuie să utilizeze una dintre următoarele valori:

                                    —

                                    Da

                                    —

                                    Nu

                        0030

                        DATA SCADENȚEI FINALE
                        Data la care trebuie rambursate integral principalul și dobânda aferente datoriei (pe baza documentelor contractuale ale tranzacției).
                        Se comunică ziua, luna și anul scadenței finale. Se comunică data exactă atunci când această informație este disponibilă; în caz contrar, se utilizează prima zi din lună.

                        0040

                        REÎNNOIBIL?
                        Instituțiile și entitățile utilizează una dintre următoarele valori:

                                    —

                                    Da

                                    —

                                    Nu

                              Această coloană se completează cu „Da” în cazul în care contractul include o dispoziție explicită privind posibilitatea de reînnoire a acestuia.

                        0050

                        FRECVENȚA REÎNNOIRII
                        Dacă în coloana 0040 se completează „Da”, instituțiile și entitățile trebuie să precizeze frecvența reînnoirii scadenței în luni.

                        0060-0130

                        CONTRACT/INSTRUMENT

                        0060

                        DESCRIERE
                        Instituțiile și entitățile prezintă o descriere a contractului/instrumentului de cel mult 300 de caractere. Acest câmp conține principalele caracteristici ale contractului/instrumentului care nu sunt incluse în celelalte câmpuri din această notificare (cum ar fi scopul/esența datoriei, măsura în care instrumentul poate face obiectul recapitalizării interne în temeiul legislației aplicabile a țării terțe).

                        0070

                        TIPUL DATORIEI
                        Instituțiile și entitățile identifică tipul contractului/instrumentului ca fiind unul dintre următoarele:

                                    (a)

                                    depozite interbancare;

                                    (b)

                                    depozite la clienți nebancari;

                                    (c)

                                    instrumente financiare derivate;

                                    (d)

                                    împrumut/finanțare;

                                    (e)

                                    finanțarea comerțului;

                                    (f)

                                    servicii operaționale care nu sunt esențiale pentru funcționarea entității;

                                    (g)

                                    altele.

                              În cazul în care sunt aplicabile mai multe tipuri, se selectează cel care descrie cel mai bine scopul contractului/instrumentului.

                        0080

                        LEGISLAȚIA APLICABILĂ
                        Instituțiile și entitățile precizează codul alfabetic ISO 3166-1 format din trei litere al țării a cărei legislație reglementează contractul/ instrumentul.

                        0090

                        RANGUL ÎN CAZ DE INSOLVENȚĂ ÎN TEMEIUL LEGISLAȚIEI ȚĂRII TERȚE
                        Instituția sau entitatea completează valoarea corespunzătoare rangului datoriei pe o scară de la 1 la x, 1 fiind categoria cea mai subordonată și x categoria cu cel mai înalt rang, astfel cum este definită de legislația aplicabilă relevantă a țării terțe care reglementează datoria.
                        Instituția încearcă să obțină rangul respectiv de la autoritatea de rezoluție relevantă din țara terță sau, dacă nu există un rang oficial, determină singură valoarea (pe o scară de la 1 la x) pe baza rangului datoriei în conformitate cu legislația relevantă a țării terțe.

                        0100

                        RANGUL ÎN CAZ DE INSOLVENȚĂ ÎN STATUL MEMBRU DE ÎNREGISTRARE
                        Instituțiile și entitățile completează valoarea corespunzătoare rangului datoriei pe o scară de la 1 la x, 1 fiind categoria cea mai subordonată și x categoria cu cel mai înalt rang, astfel cum este definită de legislația aplicabilă relevantă a statului membru în care este înregistrată instituția sau entitatea care transmite notificarea.

                        0110

                        VALOAREA NOMINALĂ ÎN MONEDA ORIGINALĂ PRINCIPALĂ
                        Instituțiile și entitățile precizează valoarea nominală a datoriei, astfel cum este prevăzută în contract/instrument.
                        În cazul acordurilor-cadru, instituția sau entitatea ar trebui să indice cuantumul maxim la care preconizează că vor ajunge în temeiul acordului-cadru respectiv sau cuantumul maxim permis în temeiul acordului-cadru.
                        În cazul în care contractul/instrumentul are mai multe monede, instituțiile și entitățile raportează valoarea nominală în moneda predominantă a contractului.

                        0120

                        MONEDA ORIGINALĂ PRINCIPALĂ
                        Instituțiile și entitățile precizează codul ISO de monedă corespunzător monedei de denominare a datoriei în temeiul contractului. Se utilizează codul unității monetare format din trei litere conform ISO 4217.
                        În cazul în care contractul are mai multe monede, instituțiile și entitățile raportează moneda predominantă a contractului.

                        0130

                        VALOAREA NOMINALĂ ÎN MONEDA LOCALĂ
                        Instituțiile și entitățile completează această coloană dacă moneda utilizată în coloana 0110 nu este moneda locală a țării în care este înregistrată instituția sau entitatea. Instituțiile și entitățile utilizează cursul de schimb valutar aplicabil la data notificării.

                        0140-0190

                        IMPOSIBILITATE

                        0140

                        CONDIȚII
                        Instituțiile și entitățile precizează condiția (condițiile) în care consideră că introducerea clauzei este imposibilă din punct de vedere juridic sau din motive de altă natură, astfel cum se specifică în Regulamentul delegat (UE) 2021/1527 (3) al Comisiei.
                        Instituțiile și entitățile precizează combinația de condiții aplicabile (pot identifica de la una până la toate cele cinci condiții):

                                    (a)

                                    Condiția (a) – includerea clauzei contractuale ar constitui o încălcare a actelor cu putere de lege sau a actelor administrative ale țării terțe care sunt aplicabile datoriei;

                                    (b)

                                    Condiția (b) – includerea clauzei contractuale ar contraveni unei instrucțiuni exprese și obligatorii emise de o autoritate a unei țări terțe;

                                    (c)

                                    Condiția (c) – datoria rezultă din instrumente sau acorduri încheiate în conformitate cu clauze sau protocoale internaționale standardizate pe care instituția sau entitatea nu le poate modifica;

                                    (d)

                                    Condiția (d) – datoria este reglementată de clauze contractuale pe care instituția sau entitatea trebuie să le accepte pentru a putea participa la un organism din afara Uniunii sau a putea apela la serviciile unui astfel de organism și pe care instituția sau entitatea nu le poate modifica;

                                    (e)

                                    Condiția (e) – datoria este deținută de un creditor comercial și este legată de furnizarea de bunuri sau servicii care, deși nu sunt cruciale, sunt utilizate pentru desfășurarea zilnică a activităților instituției sau ale entității, iar instituția sau entitatea nu poate modifica dispozițiile acordului.

                           Trebuie notificate toate condițiile aplicabile.

                        0150

                        CATEGORIE
                        Instituțiile și entitățile precizează categoriile de datorii specificate de autoritatea de rezoluție relevantă în temeiul articolului 55 alineatul (7) din Directiva 2014/59/UE, dacă este cazul.

                        0160

                        MOTIVE PENTRU ÎNDEPLINIREA CONDIȚIILOR
                        Instituțiile și entitățile descriu clar motivele pentru care constată imposibilitatea recunoașterii care decurge din condițiile raportate în coloana 0140.
                        Informațiile introduse în acest câmp sunt relevante pentru a stabili dacă contractul/instrumentul notificat îndeplinește condițiile privind imposibilitatea recunoașterii și, prin urmare, constituie baza pe care autoritatea de rezoluție evaluează constatarea instituției.
                        Instituțiile și entitățile trebuie să evite justificările prea scurte, cum ar fi „Produsul nu poate fi utilizat” sau „Pierderea competitivității” și să prezinte justificări mai detaliate care să îi permită autorității de rezoluție să ia o decizie în cunoștință de cauză.

                        0170

                        AVIZ JURIDIC?
                        Instituțiile și entitățile informează autoritatea de rezoluție în cazul în care există un aviz juridic privind imposibilitatea notificată a recunoașterii acestei datorii.
                        Instituțiile și entitățile indică unul dintre următoarele răspunsuri:

                                    —

                                    Da

                                    —

                                    Nu

                              În cazul în care instituțiile sau entitățile indică „Da”, acestea trebuie să îi transmită autorității de rezoluție avizul juridic prin mijloacele specificate de autoritatea de rezoluție.

                        0180-0210

                        CONTRAPARTE
                        Instituțiile și entitățile indică identitatea contrapărții acestei datorii.

                        0180

                        DENUMIRE
                        Denumirea indicată corespunde contrapărții individuale.
                        În cazul contractelor multilaterale, instituția indică fie contrapartea principală, fie utilizează valoarea „contract multilateral”.

                        0190

                        COD
                        Codul care face parte din numărul de identificare a rândului trebuie să fie unic pentru fiecare entitate care trimite notificarea. În cazul instituțiilor, codul este codul LEI. În cazul altor entități, codul este codul LEI sau, dacă acesta nu este disponibil, un cod național. Codul trebuie să fie unic și trebuie să fie utilizat în mod consecvent în toate modelele și de-a lungul timpului. Câmpul corespunzător codului trebuie să conțină întotdeauna o valoare.

                        0200

                        TIPUL DE COD
                        Instituțiile sau entitățile identifică tipul de cod completat în coloana 0190, indicând „Codul LEI” sau „Codul național”.

                        0210

                        CODUL NAȚIONAL
                        Instituțiile sau entitățile pot furniza, de asemenea, un cod național dacă utilizează codul LEI ca identificator în coloana 0190 – „Cod”.

                  5.   N01.02 – Imposibilitatea recunoașterii contractuale a recapitalizării interne pe categorii

            5.1.   Observații generale

            Modelul N01.02 se utilizează pentru transmiterile de informații privind notificarea categoriilor de datorii atunci când autoritatea de rezoluție relevantă consideră că este necesar, în conformitate cu articolul 55 alineatul (7) din Directiva 2014/59/UE, să specifice categoriile de datorii pentru care se poate constata imposibilitatea includerii clauzei de recunoaștere contractuală.
            5.2.   Instrucțiuni privind fiecare coloană

                        Coloane

                        Referințe juridice și instrucțiuni

                        0010

                        CATEGORIE
                        Instituțiile și entitățile precizează categoria de datorii, astfel cum este specificată de autoritatea de rezoluție relevantă în conformitate cu articolul 55 alineatul (7) din Directiva 2014/59/UE, pentru care transmit notificarea.
                        O notificare pentru care se utilizează modelul N01.02 poate include oricâte categorii de datorii este necesar.

                        0020

                        VALOAREA TOTALĂ A DATORIILOR ÎN MONEDA LOCALĂ DIN CATEGORIA ÎN CAUZĂ
                        Instituțiile și entitățile precizează cuantumul total preconizat al datoriilor pentru fiecare dintre categoriile notificate indicate în coloana 0010.
                        Acesta este cuantumul maxim estimat la care se preconizează că se va ajunge în cadrul categoriei specificate într-o perioadă de 6 luni de la data notificării.
                        Cuantumul trebuie exprimat în moneda statului membru în care este înregistrată instituția sau entitatea.
                        În cazul în care, în perioada de 6 luni de la notificare, instituția sau entitatea stabilește că valoarea datoriilor din categoria în cauză a crescut cu mai mult de 10 % din cuantumul notificat, aceasta trebuie să îi transmită autorității de rezoluție o altă notificare.

                        0030

                        MOTIVE PENTRU RESPECTAREA CATEGORIILOR/CONDIȚIILOR
                        Instituțiile și entitățile explică de ce a fost notificată categoria de datorii.
                        Această justificare va constitui baza pe care autoritatea de rezoluție va evalua notificarea imposibilității recunoașterii.

                        0040

                        RANGUL ÎN CAZ DE INSOLVENȚĂ
                        Instituțiile și entitățile completează valorile corespunzătoare rangului datoriilor din fiecare categorie din coloana 0010 pe o scară de la 1 la x, 1 fiind categoria cea mai subordonată și x categoria cu cel mai înalt rang, astfel cum este definită de legislația aplicabilă relevantă a statului membru în care este înregistrată instituția sau entitatea care transmite notificarea.

                        0050

                        NUMĂRUL DE DATORII SUBIACENTE
                        Instituțiile și entitățile indică numărul maxim estimat de contracte/instrumente pe care preconizează că le vor deține în cadrul categoriei respective de datorii într-o perioadă de 6 luni de la data notificării.

                  6.   N02.00 – Categoriile de datorii în caz de insolvență

            6.1.   Observații generale

            Instituțiile sau entitățile completează modelul N02.00 cu referire la ultimul trimestru pentru care sunt disponibile date (4), cu excepția valorilor din coloana 0070.
            Implicit, cuantumurile notificate în acest model sunt valori restante, cu excepția coloanei 0070. Valoarea restantă a unei creanțe sau a unui instrument este suma dintre principalul creanței sau al instrumentului și dobânda acumulată pentru creanța sau instrumentul respectiv. Valoarea restantă datorată este egală cu valoarea creanței pe care creditorul ar putea să o pretindă în cadrul unei proceduri de insolvență. Valorile din coloana 0070 ar trebui să reflecte cuantumul total notificat în modelele N01.01 și N01.02 și, prin urmare, ar trebui să fie valoarea maximă preconizată la care se estimează că se va ajunge în cadrul contractelor/instrumentelor și/sau al categoriilor notificate în prezent.
            Pentru elementele extrabilanțiere, instituțiile și entitățile precizează rangul în caz de insolvență al datoriei care s-ar materializa în momentul activării elementului extrabilanțier în cauză.
            Toate valorile din acest model trebuie indicate în moneda locală a statului membru în care este înregistrată instituția sau entitatea.
            6.2.   Instrucțiuni privind fiecare coloană

                        Coloane

                        Referințe juridice și instrucțiuni

                        0010

                        RANGUL ÎN CAZ DE INSOLVENȚĂ
                        Instituția sau entitatea completează valoarea corespunzătoare rangului datoriei pe o scară de la 1 la x, 1 fiind categoria cea mai subordonată și x categoria cu cel mai înalt rang, astfel cum este definită de legislația națională aplicabilă a statului membru în care este înregistrată instituția sau entitatea.
                        Modelul N02.00 trebuie să includă un rând pentru fiecare rang în caz de insolvență indicat în modelul N01.01 coloana 0100 și în modelul N01.02 coloana 0040.

                        0020

                        VALOAREA RESTANTĂ A TUTUROR DATORIILOR CU RANGUL SPECIFICAT
                        Valoarea totală restantă a tuturor datoriilor care au rangul în caz de insolvență specificat în coloana 0010.

                        0030

                        DIN CARE: DATORII REGLEMENTATE DE LEGISLAȚIA UNEI ȚĂRI TERȚE
                        Această coloană trebuie să includă valoarea restantă a datoriilor reglementate de legislația unei țări terțe.

                        0040

                        DIN CARE: NEINCLUZÂND RECUNOAȘTEREA CONTRACTUALĂ
                        Această coloană include valoarea restantă a tuturor datoriilor reglementate de legislația unei țări terțe care nu includ recunoașterea contractuală a clauzei de recapitalizare internă, astfel cum se prevede la articolul 55 alineatul (1) din Directiva 2014/59/UE. Valoarea corespunde valorii restante.
                        Valoarea va fi calculată ca suma tuturor datoriilor care îndeplinesc următoarele condiții:

                                    (a)

                                    datoriile există în continuare;

                                    (b)

                                    datoriile sunt reglementate de legislația unei țări terțe;

                                    (c)

                                    datoriile nu includ clauza de recunoaștere contractuală, astfel cum se prevede la articolul 55 alineatul (1) din Directiva 2014/59/UE;

                                    (d)

                                    datoriile nu sunt excluse de la recapitalizarea internă;

                                    (e)

                                    datoriile nu sunt depozite, astfel cum sunt menționate la articolul 108 litera (a) din Directiva 2014/59/UE.

                        0050

                        DIN CARE: NOTIFICATE ÎN PREZENT AUTORITĂȚII DE REZOLUȚIE
                        Această coloană include valorile restante ale tuturor datoriilor și/sau categoriilor de datorii notificate în modelele N01.01 și N01.02 din prezenta notificare.

                        0060

                        DIN CARE: EXCLUSE DE LA RECAPITALIZAREA INTERNĂ
                        Această coloană include datoriile care sunt excluse de la aplicarea instrumentului de recapitalizare internă în conformitate cu articolul 44 alineatul (2) din Directiva 2014/59/UE sau care ar putea intra sub incidența oricărei condiții prevăzute la articolul 44 alineatul (3) din directiva respectivă.

                        0070

                        VALOAREA NOMINALĂ A TUTUROR DATORIILOR NOTIFICATE ÎN PREZENT AUTORITĂȚII DE REZOLUȚIE
                        Această coloană reflectă totalul (suma) valorilor nominale și/sau valorilor maxime preconizate ale tuturor datoriilor și/sau categoriilor de datorii notificate în modelele N01.01 și N01.02 din prezenta notificare.

               (1)  Modelul N02.00 trebuie transmis în toate cazurile descrise la literele (a), (b) și (c).

               (2)  Regulamentul de punere în aplicare (UE) 2018/1624 al Comisiei din 23 octombrie 2018 de stabilire a unor standarde tehnice de punere în aplicare cu privire la procedurile și formularele și machetele standard care trebuie utilizate pentru furnizarea informațiilor necesare în scopul planurilor de rezoluție pentru instituțiile de credit și firmele de investiții în temeiul Directivei 2014/59/UE a Parlamentului European și a Consiliului și de abrogare a Regulamentului de punere în aplicare (UE) 2016/1066 al Comisiei (JO L 277, 7.11.2018, p. 1).

               (3)  Regulamentul delegat (UE) 2021/1527 al Comisiei din 31 mai 2021 de completare a Directivei 2014/59/UE a Parlamentului European și a Consiliului în ceea ce privește standardele tehnice de reglementare privind recunoașterea contractuală a competențelor de reducere a valorii contabile și de conversie (JO L 329, 17.9.2021, p. 2).

               (4)  Ultimul trimestru pentru care sunt disponibile date trebuie să fie aliniat la datele de transmitere pentru raportarea trimestrială: 12 mai (pentru data de referință 31 martie), 11 august (pentru data de referință 30 iunie), 11 noiembrie (pentru data de referință 30 septembrie) și 11 februarie (pentru data de referință 31 decembrie).

            ANEXA III
            Modelul unic privind punctele de date
            Toate elementele de date prevăzute în anexele la prezentul regulament se transformă într-un model unic privind punctele de date care reprezintă baza pentru uniformizarea sistemelor informatice ale instituțiilor și ale autorităților de rezoluție.
            Modelul unic privind punctele de date trebuie să îndeplinească următoarele criterii:

                        (a)

                        să ofere o reprezentare structurată a tuturor elementelor de date prevăzute în anexele la prezentul regulament;

                        (b)

                        să identifice toate conceptele de activitate stabilite în anexele la prezentul regulament;

                        (c)

                        să pună la dispoziție un dicționar de date care identifică denumirile tabelelor, ordonatelor, axelor, domeniilor, dimensiunilor și membrilor;

                        (d)

                        să pună la dispoziție indicatori care definesc proprietatea sau valoarea punctelor de date;

                        (e)

                        să pună la dispoziție definiții ale punctelor de date care sunt exprimate ca o structură de caracteristici ce permite identificarea univocă a conceptului financiar;

                        (f)

                        să conțină toate specificațiile tehnice relevante necesare pentru dezvoltarea de soluții IT de raportare care să producă date de rezoluție uniforme.

            ANEXA IV
            Norme de validare
            Elementele de date prevăzute în anexa I fac obiectul unor norme de validare care să asigure calitatea și coerența datelor. Normele de validare trebuie să îndeplinească următoarele criterii:

                        (a)

                        să definească relațiile logice dintre punctele de date relevante;

                        (b)

                        să includă filtre și condiții prealabile care definesc un set de date cărora li se aplică o normă de validare;

                        (c)

                        să asigure controlul coerenței datelor transmise;

                        (d)

                        să asigure controlul acurateței datelor transmise;

                        (e)

                        să stabilească valori implicite care se aplică în cazul în care informațiile relevante nu au fost transmise.


title: Regulamentul de punere în aplicare (UE) 2022/672 al Comisiei din 22 aprilie 2022 de modificare a Regulamentului de punere în aplicare (UE) 2017/2470 în ceea ce privește specificațiile alimentului nou trans-resveratrol (din sursă microbiană) (Text cu relevanță pentru SEE)

text:
                  25.4.2022

                  RO

                  Jurnalul Oficial al Uniunii Europene

                  L 122/24

         REGULAMENTUL DE PUNERE ÎN APLICARE (UE) 2022/672 AL COMISIEI
         din 22 aprilie 2022
         de modificare a Regulamentului de punere în aplicare (UE) 2017/2470 în ceea ce privește specificațiile alimentului nou trans-resveratrol (din sursă microbiană)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1) în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii cu alimente noi pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, Regulamentul de punere în aplicare (UE) 2017/2470 al Comisiei (2) a stabilit o listă a Uniunii cu alimente noi.

                     (3)

                     Lista Uniunii prevăzută în anexa la Regulamentul de punere în aplicare (UE) 2017/2470 include trans-resveratrolul din surse sintetice și microbiene ca aliment nou autorizat.

                     (4)

                     Pe baza echivalenței sale substanțiale cu resveratrolul, al cărui consum a fost anterior datei de 15 mai 1997 extras din troscotul japonez (Fallopia japonica), alimentul nou trans-resveratrol din sursă microbiană a fost autorizat ca ingredient alimentar nou în temeiul articolului 5 din Regulamentul (CE) nr. 258/97 al Parlamentului European și al Consiliului (3) pentru a fi utilizat în suplimentele alimentare, astfel cum sunt definite în Directiva 2002/46/CE a Parlamentului European și a Consiliului (4), sub formă de capsule sau tablete destinate adulților.

                     (5)

                     Decizia de punere în aplicare (UE) 2016/1190 a Comisiei (5) a autorizat introducerea pe piața Uniunii a trans-resveratrolului sintetic ca ingredient alimentar nou în temeiul Regulamentului (CE) nr. 258/97, destinat de asemenea utilizării în suplimentele alimentare, astfel cum sunt definite în Directiva 2002/46/CE, sub formă de tablete sau capsule destinate adulților.

                     (6)

                     Regulamentul de punere în aplicare (UE) 2021/51 al Comisiei (6) a modificat condițiile de utilizare a trans-resveratrolului. În special, restricțiile privind formatele de prezentare a suplimentelor alimentare care conțin alimentul nou au fost ridicate.

                     (7)

                     La 29 iulie 2021, societatea Evolva AG (denumită în continuare „solicitantul”) a prezentat Comisiei, în conformitate cu articolul 10 alineatul (1) din Regulamentul (UE) 2015/2283, o cerere de modificare a specificațiilor trans-resveratrolului din sursă microbiană. Solicitantul a cerut eliminarea cerinței ca 100 % din particulele alimentului nou produs de S. cerevisiae să aibă o mărime mai mică de 62,23 micrometri (< 62,23 μm).

                     (8)

                     Solicitantul justifică cererea arătând că modificarea este necesară pentru a ține seama de variația mărimii particulelor de trans-resveratrol din sursă microbiană în cursul procesului său de producție și de prelucrare în vederea utilizării în suplimentele alimentare. În sprijinul cererii, solicitantul a furnizat date analitice care demonstrează că profilul mărimii particulelor de trans-resveratrol din sursă microbiană este comparabil cu profilul mărimii particulelor de trans-resveratrol sintetizat chimic care a fost evaluat de Autoritatea Europeană pentru Siguranța Alimentară (denumită în continuare „autoritatea”) (7) și pentru care nu sunt incluse cerințe privind mărimea particulelor în lista de alimente noi a Uniunii.

                     (9)

                     Comisia consideră că actualizarea solicitată a listei Uniunii nu este susceptibilă să aibă un efect asupra sănătății umane și că o evaluare a siguranței efectuată de autoritate în conformitate cu articolul 10 alineatul (3) din Regulamentul (UE) 2015/2283 nu este necesară, deoarece eliminarea solicitată a cerinței privind mărimea particulelor pentru trans-resveratrolul din sursă microbiană nu îi modifică profilul de siguranță dat fiind că dovezile analitice prezentate de solicitant demonstrează că profilul său de distribuție granulometrică este comparabil cu cel al trans-resveratrolului sintetizat chimic care a fost evaluat de autoritate.

                     (10)

                     Informațiile furnizate în cerere oferă suficiente motive pentru a se stabili că modificările solicitate ale specificațiilor trans-resveratrolului sunt în conformitate cu condițiile prevăzute la articolul 12 din Regulamentul (UE) 2015/2283 și ar trebui aprobate.

                     (11)

                     Prin urmare, anexa la Regulamentul de punere în aplicare (UE) 2017/2470 trebuie modificată în consecință.

                     (12)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 aprilie 2022.

                  Pentru Comisie

                  Președinta

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (5)  Decizia de punere în aplicare (UE) 2016/1190 a Comisiei din 19 iulie 2016 de autorizare a introducerii pe piață a trans-resveratrolului ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 196, 21.7.2016, p. 53).

            (6)  Regulamentul de punere în aplicare (UE) 2021/51 al Comisiei din 22 ianuarie 2021 de autorizare a unei modificări a condițiilor de utilizare a alimentului nou „trans-resveratrol” în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (JO L 23, 25.1.2021, p. 10).

            (7)  EFSA Journal 2016;14(1):4368.

            ANEXĂ
            În tabelul 2 (Specificații) din anexa la Regulamentul de punere în aplicare (UE) 2017/2470, rubrica referitoare la trans-resveratrol se înlocuiește cu următorul text:

                           Aliment nou autorizat

                           Specificații

                           „Trans-resveratrol

                              Descriere/definiție:

                              Sintetic: Trans-resveratrolul se prezintă sub forma unor cristale albicioase spre bej.
                           Denumire chimică: 5-[(E)-2-(4-hidroxifenil)etenil]benzen-1,3-diol
                           Formula chimică: C14H12O3

                           Masa moleculară: 228,25 Da
                           Nr. CAS: 501-36-0

                              Puritate:

                              Trans-resveratrol: ≥ 98 %-99 %
                           Total produse secundare (substanțe conexe): ≤ 0,5 %
                           Orice substanță înrudită: ≤ 0,1 %
                           Cenușă sulfată: ≤ 0,1 %
                           Pierdere prin uscare: ≤ 0,5 %

                              Metale grele:

                           Plumb: ≤ 1,0 ppm
                           Mercur: ≤ 0,1 ppm
                           Arsen: ≤ 1,0 ppm

                              Impurități:

                           Diizopropilamine: ≤ 50 mg/kg

                              Sursă microbiană: O tulpină modificată genetic de Saccharomyces cerevisiae

                           Aspect: Pulbere albicioasă spre ușor gălbuie
                           Conținut de trans-resveratrol: Min. 98 % g/g (exprimat în substanță uscată)
                           Cenușă: Max. 0,5 % g/g
                           Umiditate: Max. 3 % g/g”


title: Regulamentul de punere în aplicare (UE) 2022/673 al Comisiei din 22 aprilie 2022 de autorizare a introducerii pe piață a proteinei din fasole mung (Vigna radiata) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  25.4.2022

                  RO

                  Jurnalul Oficial al Uniunii Europene

                  L 122/27

         REGULAMENTUL DE PUNERE ÎN APLICARE (UE) 2022/673 AL COMISIEI
         din 22 aprilie 2022
         de autorizare a introducerii pe piață a proteinei din fasole mung (Vigna radiata) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), prin care a fost stabilită o listă a Uniunii conținând alimentele noi autorizate.

                     (3)

                     La 10 martie 2020, societatea Eat Just, Inc. („solicitantul”) a transmis Comisiei o cerere, în conformitate cu articolul 10 alineatul (1) din Regulamentul (UE) 2015/2283, în vederea introducerii proteinei din fasole mung pe piața Uniunii ca aliment nou. Solicitantul a cerut ca proteina din fasole mung, extrasă din semințele plantei Vigna radiata, să fie utilizată în produse proteice, cu excepția analogilor lactatelor și a produselor de albire a băuturilor, destinate populației generale. Categoria de produse proteice se referă la analogi proteici sau înlocuitori ai produselor standard, cum ar fi carnea, peștele sau ouăle.

                     (4)

                     La 10 martie 2020, solicitantul a adresat de asemenea Comisiei o cerere de protecție a datelor care fac obiectul unui drept de proprietate asupra mai multor date prezentate în susținerea cererii lor, și anume date analitice privind acidul fitic, lectinele, inhibitorii de tripsină, glicozidele cianogenice și taninurile (3).

                     (5)

                     În conformitate cu articolul 10 alineatul (3) din Regulamentul (UE) 2015/2283, Comisia a consultat Autoritatea Europeană pentru Siguranța Alimentară (denumită în continuare „autoritatea”) la data de 5 august 2020, solicitându-i să emită un aviz științific prin efectuarea unei evaluări a siguranței proteinei din fasole mung ca aliment nou.

                     (6)

                     La 14 septembrie 2021, autoritatea a adoptat avizul său științific „Siguranța proteinei din fasole mung ca aliment nou în temeiul Regulamentul (UE) 2015/2283” (4), în conformitate cu articolul 11 din Regulamentul (UE) 2015/2283.

                     (7)

                     În avizul său, autoritatea a concluzionat că proteina din fasole mung este sigură în condițiile de utilizare propuse. Prin urmare, avizul autorității oferă suficiente motive pentru a se stabili că proteina din fasole mung, atunci când este utilizată ca ingredient alimentar adăugat produselor proteice, cu excepția analogilor lactatelor și a agenților de albire a băuturilor, în rândul populației generale, respectă cerințele prevăzute la articolul 12 alineatul (1) din Regulamentul (UE) 2015/2283.

                     (8)

                     În avizul său, autoritatea a concluzionat, pe baza unor dovezi publicate limitate privind alergia alimentară legată de consumul de proteine din fasole mung și pe baza dovezilor care demonstrează că proteinele din fasole mung conțin o serie de proteine potențial alergenice, că consumul acestui aliment nou poate declanșa sensibilizarea. Având în vedere că, până în prezent, dovezile care leagă în mod direct consumul de proteine din fasole mung de cazurile de sensibilizare primară sunt neclare, Comisia consideră că nu ar trebui inclusă în lista Uniunii cu alimente noi autorizate nicio cerință specifică de etichetare privind potențialul proteinelor din fasole mung de a cauza sensibilizare primară.

                     (9)

                     Prin utilizarea unei abordări bazate pe forța probantă a datelor pe baza unor studii limitate și a unei analize a omologiei a secvențelor proteice efectuate de solicitant între proteina din fasole mung și cele din soia, arahide și lupin, autoritatea, în avizul său, a considerat că consumul de proteine din fasole mung are capacitatea potențială de a induce reacții alergice la persoanele alergice la soia, arahide, lupin și polenul de mesteacăn. Cu toate acestea, lipsesc dovezile experimentale sau epidemiologice in vivo suplimentare, necesare în mod normal pentru a confirma sau a exclude probabilitatea ca reactivitatea încrucișată potențială identificată să se manifeste în rândul populației. Având în vedere lipsa unor astfel de dovezi, Comisia consideră că, în prezent, este puțin probabil ca potențialul proteinelor din fasole mung de a provoca reactivitate încrucișată pentru soia, arahide, lupin și polen de mesteacăn să se manifeste în rândul populației și, prin urmare, nicio cerință specifică de etichetare nu trebuie să fie inclusă în lista Uniunii cu alimente noi autorizate în acest sens.

                     (10)

                     În avizul său, autoritatea a considerat că nu ar fi putut ajunge la concluziile sale privind siguranța proteinei din fasole mung fără datele analitice care fac obiectul unui drept de proprietate privind acidul fitic, lectinele, inhibitorii de tripsină, glicozidele cianogenice și taninurile prezentate de solicitant.

                     (11)

                     Solicitantul a declarat că, la momentul depunerii cererii, deținea drepturi de proprietate și drepturi exclusive de a face trimitere la dovezile științifice furnizate în momentul depunerii cererii. Prin urmare, părțile terțe nu pot accesa sau utiliza în mod legal aceste date și nu pot face trimitere la datele respective.

                     (12)

                     Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283. Prin urmare, datele incluse în dosarul solicitantului, care au servit drept bază pentru ca autoritatea să stabilească siguranța alimentului nou și să ajungă la concluziile sale privind siguranța proteinei din fasole mung și în lipsa cărora alimentul nou nu ar fi putut fi evaluat de către autoritate, nu trebuie să fie utilizate de autoritate în beneficiul unui solicitant ulterior pentru o perioadă de cinci ani de la data intrării în vigoare a prezentului regulament. În consecință, în perioada respectivă, introducerea pe piața Uniunii a proteinei din fasole mung trebuie să fie rezervată solicitantului în cauză.

                     (13)

                     Cu toate acestea, restrângerea autorizării proteinei din fasole mung și a trimiterii la datele cuprinse în dosarul solicitantului pentru utilizarea exclusivă de către solicitant nu împiedică alți solicitanți să solicite o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care să justifice autorizarea în temeiul Regulamentului (UE) 2015/2283.

                     (14)

                     Prin urmare, anexa la Regulamentul (UE) 2017/2470 trebuie modificată în consecință.

                     (15)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Proteina din fasole mung, cu specificațiile din anexa la prezentul regulament, se include în lista cu alimentele noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pe o perioadă de cinci ani de la data intrării în vigoare a prezentului regulament, numai solicitantul inițial:
               Societatea: Eat Just, Inc.;
               Adresă: 2000 Folsom Street San Francisco, CA 94110 SUA,
               este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru alimentul nou respectiv fără a face trimitere la datele protejate în temeiul articolului 2 sau cu acordul solicitantului.

               (3)   Rubrica din lista Uniunii menționată la alineatul (1) trebuie să includă condițiile de utilizare și cerințele de etichetare stabilite în anexă.

            Articolul 2
            Datele cuprinse în dosarul de cerere, pe baza cărora autoritatea a evaluat proteina din fasole mung și despre care solicitantul susține că îndeplinesc cerințele prevăzute la articolul 26 alineatul (2) din Regulamentul (UE) 2015/2283, nu pot fi utilizate în favoarea unui solicitant ulterior pe o perioadă de cinci ani de la data intrării în vigoare a prezentului regulament, fără acordul solicitantului.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 aprilie 2022.

                  Pentru Comisie

                  Președinta

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Analytical results Cyanogenic Glycosides (nepublicat)

            Sayre_2021 cyanogenic glycosde exec sum (nepublicat)

            Analytical results lectins (nepublicat)

            CoAs Phytic acid MB flour 5 batches (nepublicat)

            CoAs Phytic acid MBP 5 batches (nepublicat)

            Analytical results tannins (nepublicat)

            CoAs Trypsin Inhibitors MB flour 5 batches (nepublicat)

            CoAs Trypsin Inhibitors MBP 5 batches (nepublicat).

            (4)  EFSA Journal 2021;19(10):6846.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        În tabelul 1 (Alimente noi autorizate), se introduce următoarea rubrică:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    „Proteină din fasole mung (Vigna radiata)

                                       Categorie specifică de alimente

                                       Niveluri maxime

                                    Denumirea alimentului nou menționat pe eticheta produselor alimentare care îl conțin este „proteină din fasole mung (Vigna radiata)”

                                    Autorizat la 15 mai 2022. Această includere se bazează pe dovezi științifice și date științifice care fac obiectul unui drept de proprietate, fiind protejate în conformitate cu articolul 26 din Regulamentul (UE) 2015/2283.
                                    Solicitant: Eat Just, Inc., 2000 Folsom Street San Francisco, CA 94110 SUA. Pe perioada protecției datelor, alimentul nou proteină din fasole mung este autorizat să fie introdus pe piața Uniunii numai de către Eat Just, Inc., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau la datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul Eat Just, Inc.
                                    Data de încheiere a protecției datelor: 15 mai 2027”

                                    Produse proteinice:

                                    20 g/100 g

                        2.

                        În tabelul 2 (Specificații), se introduce următoarea rubrică:

                                    Alimente noi autorizate

                                    Specificații

                                    „Proteină din fasole mung (Vigna radiata)

                                       Descriere/definiție:

                                    Alimentul nou este pudra proteică de fasole mung extrasă din semințele plantei Vigna radiata prin mai multe etape de prelucrare urmate de pasteurizare și uscare prin pulverizare.

                                       Caracteristici/Compoziție:

                                    Umiditate: ≤ 6 %
                                    Proteine (g/g) (a): ≥ 84 %
                                    Cenușă (g/g): ≤ 6,0 %
                                    Grăsimi (g/g): ≤ 5,5 %
                                    Carbohidrați (g/g): ≤ 5,0 prin calcule

                                       Criterii microbiologice:

                                    Număr de microorganisme aerobe: < 5 000  CFU/g (b)

                                    Drojdii și mucegaiuri: < 100 CFU/g
                                    Coliforme: < 100 CFU/g

                                       Escherichia coli: < 10 CFU/g

                                       Listeria monocytogenes: Nedetectate în 25 g

                                       Salmonella spp.: Nedetectate în 25 g

                                                (a)

                                                g/g: greutate/greutate.

                                                (b)

                                                CFU: unități formatoare de colonii.”


title: Regulamentul de punere în aplicare (UE) 2022/674 al Comisiei din 22 aprilie 2022 de rectificare a Regulamentului de punere în aplicare (UE) 2022/95 de instituire a unei taxe antidumping definitive la importurile de anumite accesorii de țevărie, din fier sau din oțel, originare din Republica Populară Chineză, astfel cum a fost extinsă la importurile de anumite accesorii de țevărie, din fier sau din oțel, expediate din Taiwan, Indonezia, Sri Lanka și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului

text:
                  25.4.2022

                  RO

                  Jurnalul Oficial al Uniunii Europene

                  L 122/31

         REGULAMENTUL DE PUNERE ÎN APLICARE (UE) 2022/674 AL COMISIEI
         din 22 aprilie 2022
         de rectificare a Regulamentului de punere în aplicare (UE) 2022/95 de instituire a unei taxe antidumping definitive la importurile de anumite accesorii de țevărie, din fier sau din oțel, originare din Republica Populară Chineză, astfel cum a fost extinsă la importurile de anumite accesorii de țevărie, din fier sau din oțel, expediate din Taiwan, Indonezia, Sri Lanka și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 11 alineatul (2),
         întrucât:

                     (1)

                     Prin Regulamentul de punere în aplicare (UE) 2022/95 al Comisiei (2), Comisia a instituit o taxă antidumping definitivă la importurile de anumite accesorii de țevărie, din fier sau din oțel, originare din Republica Populară Chineză, astfel cum a fost extinsă la importurile de anumite accesorii de țevărie, din fier sau din oțel, expediate din Taiwan, Indonezia, Sri Lanka și Filipine, indiferent dacă au fost sau nu declarate ca fiind originare din aceste țări.

                     (2)

                     Prin articolul 1 din Regulamentul (CE) nr. 763/2000 al Consiliului (3), trei producători taiwanezi, Chup Hsin Enterprise Co. Ltd, Niang Hong Pipe Fittings Co. Ltd și Rigid Industries Co. Ltd., au fost scutiți de la extinderea taxei, deoarece s-a constatat că societățile respective nu au eludat măsurile.

                     (3)

                     Cu toate acestea, scutirea de la extinderea aplicării taxei la importul de accesorii de țevărie fabricate de Chup Hsin Enterprise Co. Ltd, Kaohsiung (Taiwan) (cod TARIC suplimentar A098) și Niang Hong Pipe Fittings Co. Ltd, Kaohsiung (Taiwan) (cod TARIC adițional A100) a fost abrogată prin Regulamentul (CE) nr. 803/2009 al Consiliului (4).

                     (4)

                     Articolul 2 alineatul (1) din Regulamentul de punere în aplicare (UE) 2022/95 prevede în mod eronat că importurile de accesorii produse de Chup Hsin Enterprise Co. Ltd, Kaohsiung (Taiwan) (cod adițional TARIC A098) și de Niang Hong Pipe Fittings Co. Ltd, Kaohsiung (Taiwan) (cod adițional TARIC A100) continuă să fie scutite de la aplicarea taxelor antidumping.

                     (5)

                     Prin urmare, Comisia a decis să corecteze articolul 2 alineatul (1) din Regulamentul de punere în aplicare (UE) 2022/95 pentru a rectifica eroarea menționată în considerentul 4. Prezenta rectificare trebuie să intre în vigoare de la data intrării în vigoare a Regulamentului de punere în aplicare (UE) 2022/95, și anume 26 ianuarie 2022.

                     (6)

                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul (UE) 2016/1036,

               ADOPTĂ PREZENTUL REGULAMENT:

            Articolul 1
            Articolul 2 alineatul (1) din Regulamentul de punere în aplicare (UE) 2022/95 se înlocuiește cu următorul text:

                  „(1)   Taxa antidumping definitivă instituită prin articolul 1 la importurile originare din Republica Populară Chineză se extinde la importurile acelorași accesorii (încadrate în prezent la codurile TARIC: 7307931191; 7307931991; 7307998092) expediate din Taiwan (codul adițional TARIC A999), indiferent dacă au fost sau nu declarate ca fiind originare din Taiwan, cu excepția celor produse de Rigid Industries Co. Ltd, Kaohsiung (Taiwan) (codul adițional TARIC A099).”

            Articolul 2
            Autoritățile vamale ale statelor membre corectează declarațiile vamale acceptate începând de la 26 ianuarie 2022 afectate de articolul 1 din prezentul regulament și colectează retroactiv taxele antidumping la importurile de accesorii produse de Chup Hsin Enterprise Co. Ltd, Kaohsiung (Taiwan) (cod adițional TARIC A098) și Niang Hong Pipe Fittings Co. Ltd, Kaohsiung (Taiwan) (cod adițional TARIC A100).

            Articolul 3
            Prezentul regulament intră în vigoare cu efect retroactiv începând de la 26 ianuarie 2022.
            Prezentul regulament este obligatoriu în toate elementele sale și se aplică direct în toate statele membre.

            Adoptat la Bruxelles, 22 aprilie 2022.

                  Pentru Comisie

                  Președinta

               Ursula VON DER LEYEN

            (1)  JO L 176, 30.6.2016, p. 21.

            (2)  Regulamentul de punere în aplicare (UE) 2022/95 al Comisiei din 24 ianuarie 2022 de instituire a unei taxe antidumping definitive la importurile de anumite accesorii de țevărie, din fier sau din oțel, originare din Republica Populară Chineză, astfel cum a fost extinsă la importurile de anumite accesorii de țevărie, din fier sau din oțel, expediate din Taiwan, Indonezia, Sri Lanka și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (JO L 16, 25.1.2022, p. 36).

            (3)  Regulamentul (CE) nr. 763/2000 al Consiliului din 10 aprilie 2000 privind extinderea dreptului antidumping definitiv instituit prin Regulamentul (CE) nr. 584/96 la importurile anumitor accesorii de țevărie din fier sau oțel, originare din Republica Populară Chineză, la importurile anumitor accesorii de țevărie din fier sau oțel, expediate din Taiwan, indiferent dacă au fost sau nu declarate ca fiind originare din Taiwan, și de închidere a anchetei privind importurile a trei exportatori taiwanezi (JO L 94, 14.4.2000, p. 1).

            (4)  Regulamentul (CE) nr. 803/2009 al Consiliului din 27 august 2009 de instituire a unei taxe antidumping definitive asupra importurilor de anumite accesorii de țevărie, din fier sau oțel, originare din Republica Populară Chineză și din Thailanda, precum și asupra celor expediate din Taiwan, indiferent dacă sunt sau nu declarate ca fiind originare din Taiwan, și de abrogare a scutirii acordate societăților comerciale Chup Hsin Enterprise Co. Ltd. și Nian Hong Pipe Fittings Co. Ltd (JO L 233, 4.9.2009, p. 1).


title: Regulamentul de punere în aplicare (UE) 2022/897 al Comisiei din 2 iunie 2022 de înregistrare a unei denumiri în Registrul denumirilor de origine protejate și al indicațiilor geografice protejate [„Lenticchia di Onano” (IGP)]

text:
                  9.6.2022

                  RO

                  Jurnalul Oficial al Uniunii Europene

                  L 156/2

         REGULAMENTUL DE PUNERE ÎN APLICARE (UE) 2022/897 AL COMISIEI
         din 2 iunie 2022
         de înregistrare a unei denumiri în Registrul denumirilor de origine protejate și al indicațiilor geografice protejate [„Lenticchia di Onano” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Lenticchia di Onano”, depusă de Italia, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în temeiul articolului 51 din Regulamentul (UE) nr. 1151/2012, denumirea „Lenticchia di Onano” ar trebui, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Lenticchia di Onano” (IGP).
            Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate, din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 iunie 2022.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 87, 23.2.2022, p. 19.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2022/916 al Comisiei din 7 iunie 2022 de aprobare a unei modificări la nivelul Uniunii a caietului de sarcini al unei denumiri de origine protejate sau al unei indicații geografice protejate [„Jumilla” (DOP)]

text:
                  14.6.2022

                  RO

                  Jurnalul Oficial al Uniunii Europene

                  L 159/1

         REGULAMENTUL DE PUNERE ÎN APLICARE (UE) 2022/916 AL COMISIEI
         din 7 iunie 2022
         de aprobare a unei modificări la nivelul Uniunii a caietului de sarcini al unei denumiri de origine protejate sau al unei indicații geografice protejate [„Jumilla” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul delegat (UE) 2019/33 al Comisiei din 17 octombrie 2018 de completare a Regulamentului (UE) nr. 1308/2013 al Parlamentului European și al Consiliului în ceea ce privește cererile de protecție a denumirilor de origine, a indicațiilor geografice și a mențiunilor tradiționale din sectorul vitivinicol, procedura de opoziție, restricțiile de utilizare, modificările caietelor de sarcini ale produselor, anularea protecției și etichetarea și prezentarea (1), în special articolul 15 alineatul (2),
         întrucât:

                     (1)

                     Comisia a examinat cererea de aprobare a modificării la nivelul Uniunii a caietului de sarcini al denumirii de origine protejate „Jumilla”, depusă de Spania în conformitate cu articolul 105 din Regulamentul (UE) nr. 1308/2013 al Parlamentului European și al Consiliului (2), coroborat cu articolul 15 din Regulamentul delegat (UE) 2019/33.

                     (2)

                     În conformitate cu articolul 97 alineatul (3) din Regulamentul (UE) nr. 1308/2013, Comisia a publicat cererea de aprobare a modificării la nivelul Uniunii a caietului de sarcini în Jurnalul Oficial al Uniunii Europene (3).

                     (3)

                     Comisia nu a primit nicio declarație de opoziție în temeiul articolului 98 din Regulamentul (UE) nr. 1308/2013.

                     (4)

                     Prin urmare, modificarea la nivelul Uniunii a caietului de sarcini al produsului trebuie aprobată în conformitate cu articolul 99 din Regulamentul (UE) nr. 1308/2013 coroborat cu articolul 15 alineatul (2) din Regulamentul delegat (UE) 2019/33,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Jumilla” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 iunie 2022.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 9, 11.1.2019, p. 2.

            (2)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

            (3)  JO C 74, 15.2.2022, p. 40.